Document ID: /roh_data/filtered/fineweb-2-filterrobots_roh.jsonl.gz/5063

Las novitads da las ultims emnas davart la violenza ad occurrenzas da sport hajan mussà ch’il problem na saja betg schlià, ha communitgà la cumissiun.
Dapi il 2012 èsi pussaivel da scumandar l’access a stadions. Ils scumonds vegnian però realisads be per part e betg consequentamain avunda. Perquai duai il Cussegl federal sclerir co ch'ins po obligar pli fitg ils chantuns, las federaziuns ed ils clubs. Vitiers duai il Cussegl federal er examinar, co che la Confederaziun po s'engaschar pli fitg per cumbatter il hooliganissem.
RR novitads 16:00